

**Туристичка организација општине Куршумлија**

Ул. Палих бораца 15

Телефон: 027/380-963

e-mail: tokursumlija@mts.rs

ПИБ: 100623217

Број: 288

Датум:14.09.2021. године

Нa oснoву члана 20. Правилника о ближем уређењу спровођења поступака набавки на које се закон о јавним набавкама не примењује, број 156 од 19.07.2021. године, а у складу са чланом 27. став 1. тачка 1) Закона о јавним набавкама („Службени гласник РС“ број 91/19), и Извештаја о стручној оцени понуда број 286 од 13.09.2021. године, Директор Туристичке организације општине Куршумлија, доноси:

**ОДЛУКУ О ДОДЕЛИ УГОВОРА**

**У поступку набавке на коју се не примењује ЗЈН  
Услуга физичког обезбеђења манифестације „Немањини дани“**

**Редни број набавке: 9/2021**

Туристичка организација општине Куршумлија, као наручилац, у поступку набавке на коју се ЗЈН не примењује број 9/2021, уговор о набавци: Услуга физичког обезбеђења манифестације „Немањини дани“, додељује понуђачу **ТАУРУНУМ ОБЕЗБЕЂЕЊЕ“ д.о.о. из Земуна**, ПИБ 109012058, мат.број 21111155, број рачуна 160-430999-89, кога заступа Иван Јаковац, као најповољнијем понуђачу, по основу понуде понуђача од 13.09.2021. године, заведена код наручиоца под бројем: 272 од 13.09.2021. године.

Уговорена цена: 30.000,00 динара без ПДВ-а (Понуђач није у систему ПДВ-а).

**О б р а з л о ж е њ е**

Наручилац је дана 07.09.2021. године поднео Захтев за покретања поступка набавке на коју се Закон о јавним набавкама не примењује, број 246 од 07.09.2021. године, за набавку: Услуга број 9/2021.

Предмет набавке су: услуге - Услуга физичког обезбеђења манифестације „Немањини дани“.

Процењена вредност набавке износи 30.000,00 са ПДВ-ом.

За наведену набавку наручилац је послао позиве за достављање понуда и понуде потенцијалним понуђачима од којих очекује да доставе своје понуде и чија је делатност предмет јавне набавке. Позиви су послати на 4 (четири) адресе. Документација за предметну набавку објављена је на интернет страни наручиоца: [www.tokursumlija.rs](http://www.tokursumlija.rs)

До истека рока за подношење понуда на адресу наручиоца приспелe су две Понудe. Након спроведеног отварања понуда представник Корисника набавке на коју се ЗЈН не примењује приступио стручној оцени понуде и сачинио извештај о истом.

У извештају о стручној оцени понуда, бр. 286 од 13.09.2021. године, представник Корисника набавке на коју се не примењује ЗЈН, констатовао је следеће:

**Основни подаци о понуђачима и понудама:**

Благовремено, тј. до дана 13.09.2021. године до 12:00 часова, пристигле су понуде следећих понуђача и то по наведеном редоследу:

|  |  |  |  |
| --- | --- | --- | --- |
| **Број под којим је заведена понуда** | **Назив понуђача** | **Датум пријема** | **Време пријема** |
| 272 | ТАУРУНУМ ОБЕЗБЕЂЕЊЕ“ д.о.о. ул. Светозара Папића 3д из Земуна | 13.09.2021. | 08:53 |
| 273 | „ЈАКУЗА“ д.о.о. ул Светозара Папића 3д из Земуна | 13.09.2021. | 08:53 |

1. Понуда понуђача: **ТАУРУНУМ ОБЕЗБЕЂЕЊЕ“ д.о.о. ул. Светозара Папића 3д, Земун.** Понуда је примљена дана 13.09.2021. године у 08:53 часова и заведена дана под бројем 272.

Вредност услуга исказана у понуди понуђача од 13.09.2021. године, износи:

* Понуђена Цена износи: 30.000,00 динара без ПДВ-а. (Понуђач није у систему ПДВ-а)
* Услуге које су предмет ове јавне набавке биће извршене дана 18. септембра 2021. године за потребе манифестације „Немањини дани“ у Куршумлији.
* Цена и начин плаћања: Цена је фиксна. Плаћање ће се извршити у року од 45 дана од дана службеног пријема исправног рачуна.
* Рок важења понуде: 30 дана од дана отварања понуда.

Представник Корисника набавке на коју се не примењује ЗЈН констатују да је примљена понуда благовремена, одговарајућа и прихватљива, јер је понуђена цена најнижа понуђена цена.

1. Понуда понуђача: **„ЈАКУЗА“ д.о.о. ул Светозара Папића 3д, Земун.** Понуда је примљена дана 13.09.2021. године у 08:53 часова и заведена под бројем 273.

Вредност услуга исказана у понуди понуђача од 13.09.2021. године, износи:

* Понуђена Цена износи: 28.000,00 динара без ПДВ-а, односно 33.600,00 динара са ПДВ-ом.
* Услуге које су предмет ове јавне набавке биће извршене дана 18. септембра 2021. године за потребе манифестације „Немањини дани“ у Куршумлији.
* Цена и начин плаћања: Цена је фиксна. Плаћање ће се извршити у року од 45 дана од дана службеног пријема исправног рачуна.
* Рок важења понуде: 30 дана од дана отварања понуда.

Представник Корисника набавке на коју се не примењује ЗЈН констатују да је примљена понуда благовремена, неодговарајућа и неприхватљива, јер понуђена цена са ПДВ-ом прелази процењену вредност набавке.

**Назив, односно имена понуђача чије су понуде одбијене и разлози за њихово одбијање:**

1. **Понуда понуђача:** **„ЈАКУЗА“ д.о.о. ул Светозара Папића 3д, Земун.** Понуда је примљена дана 13.09.2021. године у 08:53 часова и заведена под бројем 273., одбијена је из следећег разлога: Понуђач је у својој понуди од 13.09.2021. године, понудио цену од: 28.000,00 динара без ПДВ-а, односно 33.600,00 динара са ПДВ-ом, понуђена цена са ПДВ-ом прелази процењену вредност набавке..

Није било неблаговремених понуда.

***Критеријум за доделу уговор:***

Критеријум је најнижа понуђена цена.

***Ранг листа прихватљивих понуда применом критеријума***

***за избор најповољније понуде:***

Представник Корисника набавке на коју се не примењује закон о јавним набавкама саставља ранг листу прихватљивих понуда понуђача на следећи начин:

|  |  |  |
| --- | --- | --- |
| **Ред. Број** | **Назив и седиште понуђача** | **Понуђена цена**  **без ПДВ-а** |
| 1. | ТАУРУНУМ ОБЕЗБЕЂЕЊЕ“ д.о.о. из Земуна | 30.000,00 |

***Назив понуђача којем се додељује уговор:***

На основу свега наведеног представник Корисника набавке на коју се не примењује ЗЈН, примењујући критеријум „најниже понуђена цена“ предлаже да се у набавци број 9/2021 – Услуга физичког обезбеђења манифестације „Немањини дани“, Уговор додели најповољнијем понуђачу: **ТАУРУНУМ ОБЕЗБЕЂЕЊЕ“ д.о.о. из Земуна**, по основу понуде понуђача од 13.09.2021. године, заведена код наручиоца под бројем: 272 од 13.09.2021. године.

Одговорно лице наручиоца прихватио је предлог Корисника набавке на коју се не примењује ЗЈН, те је на основу законског овлашћења донело одлуку о додели уговора као у изреци ове одлуке.

**ДИРЕКТОР ТОО КУРШУМЛИЈА**

**Јасмина Савић, дипл.инд.менаџер**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**